
UFO-Nyt nr. 3, 2002, er netop udkommet og sendt til alle abonnenter og pressekontakter. I 
forbindelse med udgivelsen af dette nummer har SUFOI udsendt følgende pressemeddelelse: 
Pressemeddelelse: 

Ufo observeret 

under dansk militærøvelse 

I det seneste nummer af tidsskriftet UFO-Nyt skriver Ole Henningsen, at der under militærøvelsen 
Tactical Fighter Weaponry i august 2001 fra en luftmeldepost i Jylland blev set en ufo. Kort tid før 
observationen var Dronning Margrethe og Prins Henrik passeret området i helikopter på vej mod 
Oksbøl. 

Ligesom Søværnet har den store øvelse Danex, har Flyvevåbenet også en stor årlig øvelse i 
Danmark, Tactical Fighter Weaponry, forkortet til TFW. Det var under denne øvelse i august 2001, 
at en luftmeldepost under Flyverhjemmevæmet rapporterede en ufo over Vestjylland. 
Flyverhj emme værnets meldinger indgår til Lavac - et lavvarslingssystem, som bl.a. har forbindelse 
til de operative kommandoer. 

Rudi Hansen fra Flyverhj emmevæmseskadrille nr. 218 - Alssund fortæller om ufo-observationen 
den 29. august 2001: 

„ Chr. H. Andersen så det første fly - en E-3 Sentry (AWACS) i medium level, som gik nordover. Ved 
ellevetiden observerede vi en Sea King, som havde retning af Oksbøl. Vi meldte den til Lavac, som 
svarede tilbage: ,Det er Dronningen og Prinsen, som er på vej til Oksbøl.’ 

Kort efter at Sea King helikopteren var ude af syne, kom en melding fra E 3 (ECCO) - en 
luftmeldepost - som lå syd for os, om vi kunne se den sølvfarvede skive, som lå Nord for ham 400- 
500 m oppe. Det kunne vi dog ikke. 

Så brød Lavac ind og bad ham beskrive skiven. 

,Den var rund og lidt tyk på midten og havde en skinnede overflade i sølv.’ 

,Flyver den?’ ville Lavac vide, men han svarede: ,Nej, den står utrolig stille - jeg kan ikke se, 
hvad det er’... pause. 

Lavac: ,Vil du melde det som en UFO?’ 

Pause - ,Ja og nej - jeg tror, det er en vejrballon, men er ikke sikker.’ 

,OK\ kom det fra Lavac: ,Vi melder den som UFO!’ 

Desværre lå der ingen AWACS-fly i området på dette tidspunkt, men vi ville få en melding, hvis 
Lavac fandt ud af noget. 

Ved sidste briefing startede man med at slå fast, at det objekt, som blev observeret hos E 3, skulle 
forblive en observation som UFO. “ 

Det skal tilføjes, at det ikke er lykkedes Skandinavisk UFO Information (SUFOI) at identificere, 
hvad der blev observeret af Flyverhjemmevæmet under militærøvelsen TFW 2001. SUFOI 
efterlyser i den forbindelse oplysninger fra mulige andre observatører, der kan bidrage til opklaring 
afhændelsen. 

At regentparret passerer tæt på området i helikopter næsten samtidig med ufo-meldingen, må 
formentlig indtil videre betragtes som et kuriøst tilfælde. 

Artiklen om forsvarets ufo-observation kan læses i UFO-Nyt, som udgives af Skandinavisk UFO 
Information (www.sufoi.dk) . Nærmere oplysninger om artiklens indhold fås ved henvendelse til Ole 
Henningsen . 





Leder i UFO-Nyt nr. 3, 2002 

Tror du på ufoer? 

Af Kim Møller Hansen 

Dette spørgsmål er jeg blevet stillet rigtig mange gange i det seneste halve år i forbindelse med en 
række interviews til aviser og tv. Og hver gang har jeg til journalistens forbløffelse svaret „nej!“. 
„Jamen, tror du da ikke, der findes liv andre steder i universet - videnskaben har jo opdaget 
solsystemer, som ligner vores? “ fortsætter den forvirrede journalist, der allerede ser sin dagsorden 
smuldre. Når jeg dertil svarer „jo er forvirringen total. 

Efterhånden, som interviewet skrider frem, fortager forvirringen sig, og vi begynder at forstå 
hinanden. Problemet er nemlig, at journalisten har stillet det forkerte spørgsmål. 

Denne problematik har astrofysiker Michael Linden-Vømle beskrevet ganske rammende i artiklen 
»Mystik på himlen...eller i folks hoveder?«, som er offentliggjort i magasinet »Moment«, maj 
2002, udgivet af Studenterhiaelpen.dk . 

Michael Linden-Vømle skriver: 

„ Tror du på ufoer? “ Dette klassiske spørgsmål giver lige så lidt mening som spørgsmålet: „ Tror du 
på uopklarede biltyverier i Danmark? “ ... De fleste kan nok blive enige om, at spørgsmålet „Tror 
du på uopklarede biltyverier i Danmark? “ ikke giver mening. Biltyverier er jo - desværre - et reelt 
fænomen, og det er også en ubehagelig kendsgerning, at ordensmagten ikke har ressourcer til at 
opklare alle tyverier. Med dette udgangspunkt er spørgsmålet naturligvis en absurditet. 

Stiller man imidlertid et andet spørgsmål: „ Tror du, at alle uopklarede biltyverier i Danmark er 
begået af den samme person? er situationen en ganske anden. Selvom det indeholder en ekstrem 
påstand - nemlig at alle uopklarede biltyverier er lavet af den samme person - så er det dog ikke en 
gennemført absurditet, men snarere en meget vidtløftig teori, som man kan vælge at tro på eller ej. 
Under alle omstændigheder giver spørgsmålet mening, fordi det postulerer en teori, der i hvert fald i 
princippet kan be- eller afkræftes, og som man derfor kan have en holdning til. (...) 

Og hvad i den grønne osts navn har biltyverier så med ufoer at gøre? Formentlig ingenting, men der 
er en klar analogi mellem at formulere det meningsfyldte om end meget spekulative spørgsmål og at 
stille et spørgsmål, der ikke giver mening. 

Det pudsige er, at spørgsmålet „Tror du på ufoer? normalt giver god mening for såvel den 
spørgende som den adspurgte. Fidusen er, at man i virkeligheden spørger om noget andet, end det 
man siger. Spørgsmålet betyder for langt de fleste mennesker: „ Tror du på, at ufoer er ikke-jordiske 
rumskibe, der besøger Jorden? “ I spørgsmålet ligger altså en indbagt teori, og det er i virkeligheden 
den adspurgtes holdning til denne teori, der afprøves. 

På samme måde som biltyverier må betegnes som et reelt fænomen, så er ufoer så sandelig også 
reelle. Der er - meget blødt formuleret - tale om en persons oplevelse af et himmelfænomen, der 
ikke umiddelbart passer ind i vedkommendes normalbillede af verden. Hvad der så har udløst denne 
oplevelse, er et helt andet spørgsmål, men denne type oplevelser er under alle omstændigheder en 
realitet, og derfor er en ufo som sådan ikke noget, man tror på eller ej. 

Et andet klassisk spørgsmål ved interviews er: „Er der ikke mange, som laver fis med jer og 
fortæller vilde historier om små grønne mænd, eller som bare er lidt småskøre? “ 

Dertil kan jeg hver gang svare som sandt er, at ufo-observationer gøres af alle typer personer. Langt 
de fleste observatører er ganske almindelige mennesker, som har oplevet noget, de ikke selv kan 
forklare. De henvender sig til SUFOI i håb om, at vi kan kaste lys over mysteriet og bringe lidt 
orden i verdensbilledet. Og SUFOI's udgangspunkt er hver gang, at vi har tillid til, at observatøren 
efter bedste evne gengiver, hvad han/hun har oplevet. 

Og tilliden er gensidig: Vi modtager i øjeblikket mange indberetninger fra hele landet via vores 
hjemmeside www.sufoi.dk . Alle kan følge udviklingen ved at klikke sig ind på „observationer 44 . 
Alle indberetninger indgår i observationslisteme med hoveddata, ligesom man kan læse udvalgte 
beretninger i deres fulde længde, præcis med observatørernes egne ord. I næste nummer af UFO- 
Nyt bringer vi et udvalg af de mest interessante observationer fra 2002. 

O E R VOR G n C Q n G ET 

UniVERS 


Jagten pa at 
verdensbillede 


Rundrejsens totale program 
Programmet - og rejsen - kan også bestilles hos: 
Travel Life 
Kgs. Nytorv 21 
1050 København K. 

Telefon 33 15 57 48. 


Australien rundrejse 
med solformørkelse 

25. november - 10. december 2002. Kr. 29.200 
Med Klaus Aarsleff som rejseleder arrangerer 
rejsebureauet Travel Life en rundrejse i Australien denne 
vinter, hvor et af højdepunkterne er en total solformørkelse 
over det sydlige Australien den 4. december. Rejsen 
omfatter Alice Springs og Ayers Rock i det centrale 
Australien. Herfra videre til Adelaide og fire dage let 
outback-kørsel i 4-hjuls trækkere. Solformørkelsen ses syd 
for opalbyen Andamooka. Undervejs tilbage mod Adelaide 
gør vi også holdt i missilbyen Woomera, der nu er ramme 
om amerikanske og japanske forsøg på skabe en ny 
generation af overlydsfly og turist-egnede rumfartøjer. 
Turen slutter med nogle dage i Sydney. Rejsen kan i øvrigt 
forlænges med et ophold ved Caims, hvor en tur til Great 
Barrier Reef indgår i programmet, 
kan ses på hjemmesiden: www.livsreisen.dk . 


Anmeldelser 

Der var engang et univers 

I løbet af de seneste 100 år er vores viden om det univers, vi lever i, nærmest eksploderet. Vi har 
ikke alene fået indblik i, hvilke byggeklodser kosmos består af, og hvilke spilleregler de følger, men 
vi er nået til at kunne skimte selve skabelsen. 

»Der var engang et univers« fortæller historien om de mennesker og maskiner, der i løbet af det 
forgangne århundrede har leveret tanker og målinger, der giver os indsigt i universets fødsel. Det er 
også historien om de videnskabsfolk, deres ideer og eksperimenter, der i de kommende år skal føre 
os videre i jagten på en beskrivelse af universets oprindelse og skæbne. 

»Der var engang et univers« er skrevet af Michael J.D. Linden-Vømle (født 1968). Cand.scient. 
med ph.d. i astrofysik fra Niels Bohr Institutet for Astronomi, Fysik og Geofysik. Ansat på Dansk 
Rumforskningsinstitut, hvor han bl.a. arbejder på Planck Satellitmissionen. Også ansat på Tycho 
Brahe Planetarium & Omnimaxteater, hvor han udbreder kendskabet til astronomi og astrofysik 
gennem en bred vifte af formidlingsmæssige aktiviteter. Michael Linden-Vømle var i en kort 
periode medlem af SUFOIs ledelse og afholdt i foråret for SUFOIs medlemmer et velbesøgt og 
glimrende foredrag med titlen »I skabelsens svage skær«. 

»Der var engang et univers« er særdeles velskrevet. Michael Linden-Vømle formår at beskrive 
vanskelige problemstillinger og videnskabelige opdagelser, så de bliver både underholdende, 
nærværende og letforståelige. Man læser den veloplagte tekst i én køre. 

Astronomibøger er normalt gennemillustrerede med imponerende farvefotos af galakser, 
stjernetåger m.m. Men i »Der var engang et univers« finder man ikke en eneste illustration - og 
faktisk savner man dem ikke her! 

Michael Linden-Vømle har bebudet, at der i nærmeste fremtid kommer en ny bog fra hans hånd. 
Den kan vi glæde os til! Æmh 




Michael J.D. Linden-Vømle: »Der var engang et univers«, Høst & Søn 2002, 176 sider, kr. 

199,95. www.hoest.dk 



STJERNER 

OG PLANETER 



Den rigtige håndbog om 
stjerner og planeter 

Politikens Håndbøger plejer at være et godt køb. »Stjerner 
og planeter« af Ian Ridpath er ingen undtagelse. 

Bogen er en nyttig og grundig guide til nattehimlens 
stjerner og planeter med diagrammer, der gør det nemt at 
genkende stjernebillederne og de enkelte himmellegemers 
placering. 

Bogen er et rent overflødighedshorn af flotte fotografier, 
informative tekster, instruktive tegninger og oversigtskort, 
som fortæller om universet, galakser, stjernebillederne, 
solsystemet med de 10 planeter, om kometer, asteroider og 
meteorer, brug af forskellige kikkerter og om fotografering 
af nattehimlen. 

I månedsguiden følges 88 forskellige stjernebilleder og 
objekter måned for måned, illustreret med overskuelige 
stjernekort af både nord- og sydhimlen. 

Bogen er bearbejdet til dansk af Bjørn Franck Jørgensen, 
direktør for Tycho Brahe Planetarium. 

/kmh 


Ian Ridpath: »Stjerner og planeter«, Politikens Forlag 
2001 
224 sider 
rigt illustreret 
kr. 199,00 indb. 
www.polforlag.dk 






På rejse i mystikkens verden 

Nu kan vi igen tilbyde 
Klaus Aarsleffs 

velskrevne og 

spændende værk »Det 
glemte folk«. 

Det glemte folk 1 
Vesten og østen for 
Aztlan 
140 sider. 

Rigt illustreret. 

Fra rejser i USA, 

Mellemamerika og 
Middelhavslandene 
fortæller Klaus Aarsleff 
om oplevelser, indtryk 
og møder med 
spændende mennesker. 

Rejserne former sig 
som en jagt på sagn og 
fortidsgåder, der peger tilbage mod et ukendt folk. 

Det var et folk, der kunne udrette forbløffende ting, og som 
oprettede kolonier i fjerne afkroge af kontinenterne. 

De byggede vældige templer og skabte sælsom kunst for op 
mod 10.000 år siden. 



Indhold 

• Sagnet om landet der gik under 

• Anasazi- og hopifolket i USA 

• Olmekemes gåde 

• Kloderne i Costa Rica 

• Søkongemes kort fra før Syndfloden 

• En ufattelig stenplatform i Libanon 

• Sfinxens og pyramidens hemmelighed 

• Templet fra tidernes morgen 

• Kalenderhuset fra Løvens tidsalder 

• Maltas mysterier 

• Atlantis, Aztlan, Aland... 

• 10.000 år gammel hukommelse 






















Det glemte folk 2 
Andesbjergenes gåder 
138 sider. 

Rigt illustreret. 

I Peru og Bolivia fandt de europæiske skattejagere mere guld og sølv end noget andet sted på 
kloden. Men de fandt også templer, mure og ruiner fra en gådefuld kultur. 

Det var en kultur, der allerede var ældgammel, da inkafolket opstod omkring år 1200. Deres templer 
skar de ud i bjergene, eller de byggede dem af gigantiske, planslebne sten. Ingen har endnu været i 
stand til at forklare, hvordan de bar sig ad. 

Måske ligger deres vigtigste byer endda den dag i dag skjult i 
Amazonas... 

Indhold 

• Oberst Fawcetts mærkelige statue 

• En kulturpark fra urtiden? 

• Ørkenens store billedbog 

• Nazcas uforklarlige tegninger 

• Det barberede bjerg 

• Højslettens templer, som guderne skabte 

• Facetslebne klipper og grotter 

• Ad farlige veje 

• På smuglertogt til Cuzco 

• Regnskovens glemte by 

• Pyramiderne ingen endnu har besøgt 

Det to bind sælges samlet for kun kr. 298,00. Normalprisen er kr. 
372,00. 

I 30 år har Klaus Aarsleff rejst over hele jordkloden for at undersøge 
paranormale fænomener, fortidsgåder og underlige fællestræk mellem myter 
og tidlige kulturdannelser. 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, 
så send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og 
uforpligtende, når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 







